Publication: Magyar Közlöny
Issue: MK-2011-104 (Year: 2011, Number: 104)
Era: contemporary
Section: Bizottsághoz az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.)
Paragraph Index: 190

13. § (1) bekezdésében foglalt egyértelmûség követelményének. Az egyértelmûség követelménye azt jelenti, hogy a népszavazásra szánt kérdésnek egyértelmûen megválaszolhatónak kell lennie. Ahhoz, hogy a választópolgár a népszavazásra feltett kérdésre egyértelmûen tudjon válaszolni, az szükséges, hogy a kérdés világos és kizárólag egyféleképpen értelmezhetõ legyen, a kérdésre „igen”-nel vagy „nem”-mel lehessen felelni. A kérdés egyértelmûségének megállapításakor továbbá azt is vizsgálni kell, hogy a népszavazás eredménye alapján az Országgyûlés – az akkor hatályban lévõ jogszabályok szerint – el tudja-e dönteni, hogy terheli-e jogalkotási kötelezettség, és ha igen milyen jogalkotásra köteles. Az Országos Választási Bizottság megállapítja, hogy az aláírásgyûjtõ íven található kérdésben több olyan fogalom is szerepel, amely nem egyértelmû. Nem egyértelmû, hogy mi értendõ az „Európai Unió átlagaihoz viszonyított országos minimálbérszint-mutató” kifejezés alatt, az Európai Unió milyen átlagaira, illetve mely ország milyen mutatójára vonatkozik. Nem egyértelmû továbbá a választópolgárok számára az sem, hogy a kérdésben szereplõ „országos termelékenységiszint-mutató” kifejezés pontosan mit takar, és mely országra vonatkozik. Fentiek alapján tehát a kérdésben több olyan fogalom is szerepel, amely miatt a kérdéssel kapcsolatban a választópolgárok egyértelmûen és világosan nem tudnak véleményt nyilvánítani. Az egyértelmûség hiányának következtében – egy eredményes népszavazás esetén – az Országgyûlés sem tudná megállapítani, hogy pontosan milyen jogalkotási kötelezettség terheli. Fentiek értelmében a népszavazásra feltenni kívánt kérdés nem felel meg a törvényben foglalt követelményeknek, így a Bizottság az Nsztv. 10. § c) pontja értelmében az aláírásgyûjtõ ív hitelesítését megtagadja. II. A határozat az Nsztv. 2. §-án és a 10. § c) pontján, 13. § (1) bekezdésén, a jogorvoslatról szóló tájékoztatás a Ve.

Source: https://magyarkozlony.hu/hivatalos-lapok/8282600dc655ee62740acc69885761897d76fdd6/dokumentumok/505b90e2f4d0ef94f20960747f9bfcfa24d51d44/letoltes